cyanic-selkie/wikianc huggingface dataset:
রবীন্দ্র বিশ্ববিদ্যালয়
রবীন্দ্র বিশ্ববিদ্যালয় বাংলাদেশের একটি পাবলিক বিশ্ববিদ্যালয়। এটি সিরাজগঞ্জের শাহজাদপুর উপজেলায় অবস্থিত। ২০১৭-২০১৮ শিক্ষাবর্ষে ৩ টি বিভাগে ১০৫ জন শিক্ষার্থী নিয়ে এই বিশ্ববিদ্যালয়ে কার্যক্রম চালু হয়। পরবর্তীতে ২০১৯ সালে ব্যবসায় শিক্ষা অনুষদের অধীনে ম্যানেজমেন্ট স্টাডিজ বিভাগের ও ২০২০ সালে সঙ্গীত ও নৃত্যকলা অনুষদের অধীনে সঙ্গীত বিভাগের যাত্রা শুরু হয়। ২০১৫ সালের ৮ মে প্রধানমন্ত্রী শেখ হাসিনা রবীন্দ্র বিশ্ববিদ্যালয়ের ভিত্তিপ্রস্তর স্থাপন করেন।
নামকরণ
বিশ্বকবি রবীন্দ্রনাথ ঠাকুরের নামানুসারে বিশ্ববিদ্যালয়ের নামকরণ করা হয়।
ইতিহাস
২০১০ সালের ৮ মে ঢাকার ওসমানী স্মৃতি মিলনায়তনে রবীন্দ্রজয়ন্তী অনুষ্ঠানে রবীন্দ্র বিশ্ববিদ্যালয় প্রতিষ্ঠার উদ্যোগ গ্রহণ করেন প্রধানমন্ত্রী শেখ হাসিনা। কুষ্টিয়া অভিবাসী তাদের এলাকায় বিশ্ববিদ্যালয়টি প্রতিষ্ঠার দাবি জানালেও বর্তমানে সেখানে ইসলামী বিশ্ববিদ্যালয় থাকায় পরবর্তী সময়ে আঞ্চলিক বিবেচনায় সিরাজগঞ্জের শাহজাদপুরে বিশ্ববিদ্যালয় স্থাপনের সিদ্ধান্ত গ্রহণ করা হয়। ভারতের শান্তিনিকেতন ও বিশ্বভারতীর আদলে সিরাজগঞ্জের শাহজাদপুরে এটি প্রতিষ্ঠিত হয়। ২৫ বৈশাখ কবির ১৫৪তম জন্মবার্ষিকীতে ২০১৫ সালের ৮ মে প্রধানমন্ত্রী শেখ হাসিনা, এই বিশ্ববিদ্যালয়ের ভিত্তিপ্রস্তর স্থাপন করেন। প্রধানমন্ত্রী শেখ হাসিনার সভাপতিত্বে ১১ মে ২০১৫ মন্ত্রী সভার বৈঠকে 'রবীন্দ্র বিশ্ববিদ্যালয়,বাংলাদেশ আইন,২০১৫'-এর খসড়া অনুমোদন দেওয়া হয়। ৮ ফেব্রুয়ারি ২০১৭ বিল টি সংসদে উত্থাপন করার পর পরীক্ষা করে রিপোর্ট দেওয়ার জন্য শিক্ষা মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়। পরবর্তীতে জুলাই ২০১৭ তে 'রবীন্দ্র বিশ্ববিদ্যালয়-বাংলাদেশ বিল-২০১৬’ সংসদে পাসের প্রস্তাব করেন শিক্ষামন্ত্রী নুরুল ইসলাম নাহিদ। পরে বিলটি কণ্ঠভোটে পাস হয়। রবীন্দ্র বিশ্ববিদ্যালয় ২০১৭-১৮ শিক্ষাবর্ষে অনার্স (স্নাতক) প্রথম বর্ষে ২টি অনুষদের অন্তর্ভুক্ত মোট ৩টি বিভাগে ১০৫ জন ছাত্রছাত্রী নিয়ে যাত্রা শুরু করে। । সিরাজগঞ্জের শাহজাদপুর উপজেলার পৌর সদরের বিসিক বাসস্ট্যান্ডের পাশে অবস্থিত শাহজাদপুর মহিলা ডিগ্রি কলেজের নবনির্মিত ভবনে রবীন্দ্র বিশ্ববিদ্যালয়ের অস্থায়ী ক্যাম্পাস হিসেবে ব্যবহারের সিদ্ধান্ত নেয়া হয়। পরবর্তীতে মাওলানা ছাইফ উদ্দিন এহিয়া কলেজকেও বিশ্ববিদ্যালয়ের অস্থায়ী একাডেমিক ভবন-২ হিসেবে ব্যবহার করার সিদ্ধান্ত নেওয়া হয়।
অনুষদসমূহ
২০১৭-২০১৮ শিক্ষাবর্ষে কলা অনুষদের অধীনে রবীন্দ্র অধ্যয়ন (পরবর্তীতে ২০২২ সালের ২১ ফেব্রুয়ারি মাননীয় উপচার্য ড. মোঃ শাহ্ আজম শান্তনু বিভাগের নাম পরিবর্তন করে "বাংলা বিভাগ" ঘোষণা করেন), সাংস্কৃতিক ঐতিহ্য ও বাংলাদেশ অধ্যয়ন(পরবর্তীতে "সমাজবিজ্ঞান বিভাগ" নামকরণ করা হয়েছে, ফলে বিভাগটি এখন সামাজিক বিজ্ঞান অনুষদের অধীনে রয়েছে) এবং সামাজিক বিজ্ঞান অনুষদের অধীনে অর্থনীতি বিভাগ চালু হয়। প্রতি বিভাগে ৩৫ জন করে মোট ১০৫ জন শিক্ষার্থী নিয়ে এই বিশ্ববিদ্যালয়ে কার্যক্রম শুরু করা হয়। ২০১৮-১৯ শিক্ষাবর্ষে ব্যবসা শিক্ষা অনুষদের অধীনে ৩৫ জন শিক্ষার্থী নিয়ে ম্যানেজমেন্ট স্টাডিস বিভাগ শুরু হয়। ২০১৯-২০ শিক্ষাবর্ষে সঙ্গীত ও নৃত্য অনুষদের অধীনে ২০ জন শিক্ষার্থী নিয়ে সংগীত বিভাগ শুরু হয়।
পরবর্তীতে নিম্নোক্ত অনুষদের কার্যক্রম পরিচালিত হবেঃ
এরিক গার্সিয়া
এরিক গার্সিয়া মারত্রেত (Eric García; জন্ম: ৯ জানুয়ারি ২০০১; এরিক গার্সিয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব বার্সেলোনা এবং স্পেন জাতীয় দলের হয়ে কেন্দ্রীয় রক্ষণভাগের খেলোয়াড় হিসেবে খেলেন।
২০০৮–০৯ মৌসুমে, মাত্র ৭ বছর বয়সে, স্পেনীয় ফুটবল ক্লাব বার্সেলোনা যুব পর্যায়ের হয়ে খেলার মাধ্যমে গার্সিয়া ফুটবল জগতে প্রবেশ করেছেন এবং পরবর্তীকালে ম্যানচেস্টার সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ইংরেজ ক্লাব ম্যানচেস্টার সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; ম্যানচেস্টার সিটির হয়ে তিনি ১৯ ম্যাচে অংশগ্রহণ করেছেন। ২০২১–২২ মৌসুমে, তিনি ম্যানচেস্টার সিটি হতে স্পেনীয় ক্লাব বার্সেলোনায় যোগদান করেছেন।
২০১৯ সালে, গার্সিয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত স্পেনের বয়সভিত্তিক দলের হয়ে খেলার পর, তিনি ২০২০ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন। তিনি স্পেনের হয়ে শুধুমাত্র উয়েফা ইউরো ২০২০-এ অংশগ্রহণ করেছেন। দলগতভাবে, গার্সিয়া এপর্যন্ত ৫টি শিরোপা জয়লাভ করেছেন, যার মধ্যে ৩টি ম্যানচেস্টার সিটির হয়ে এবং ২টি স্পেনের বয়সভিত্তিক দলের হয়ে জয়লাভ করেছেন।
প্রারম্ভিক জীবন
এরিক গার্সিয়া মারত্রেত ২০০১ সালের ৯ই জানুয়ারি তারিখে স্পেনের মার্তোরেয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গার্সিয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৭ সালের ১৫ই ফেব্রুয়ারি তারিখে তিনি ইতালি অনূর্ধ্ব-১৬ দলের বিরুদ্ধে ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি স্পেন অনূর্ধ্ব-১৭ দলের হয়ে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে পূর্ণ সময় শেষে তার দল ইংল্যান্ড অনূর্ধ্ব-১৭ দলের সাথে ২–২ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে উক্ত প্রতিযোগিতার ইতিহাসে নবমবারের মতো শিরোপা ঘরে তুলতে সক্ষম হয়েছিল। একই বছরে তিনি স্পেন অনূর্ধ্ব-১৭ দলের হয়ে ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ফাইনালে তার দল ইংল্যান্ড অনূর্ধ্ব-১৭ দলের কাছে ৫–২ গোলের ব্যবধানে পরাজিত হয়েছিল; উক্ত প্রতিযোগিতায় তিনি মাত্র ১ ম্যাচে অংশগ্রহণ করেছিলেন। একই দলের হয়ে পরবর্তী বছরে তিনি ২০১৮ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, উক্ত প্রতিযোগিতায় তিনি স্পেন অনূর্ধ্ব-১৭ দলের অধিনায়কের দায়িত্ব পালন করার পাশাপাশি ৫ ম্যাচে ২টি গোল করেছেন। স্পেন অনূর্ধ্ব-১৯ দলের হয়ে তিনি ২০১৯ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন করেছেন, উক্ত প্রতিযোগিতায় তিনি ৫ ম্যাচে অংশগ্রহণ করেছেন। স্পেন ২০১৮ সালে অনুষ্ঠিত এক প্রীতি ম্যাচে স্পেন অনূর্ধ্ব-১৭ দলের অধিনায়কের দায়িত্ব পালন করেছেন। স্পেনের বয়সভিত্তিক দলের হয়ে তিনি প্রায় ৩ বছরে ২৭ ম্যাচে অংশগ্রহণ করে ২টি গোল এবং ২টি শিরোপা জয়লাভ করেছেন। তিনি ২০১৮ সালের ৫ই মে তারিখে অনুষ্ঠিত প্রীতি ম্যাচে সার্বিয়া অনূর্ধ্ব-১৭ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
২০২০ সালের ৬ই সেপ্টেম্বর তারিখে, মাত্র ১৯ বছর ৭ মাস ২৮ দিন বয়সে, ডান পায়ে ফুটবল খেলায় পারদর্শী গার্সিয়া ইউক্রেনের বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন।  উক্ত ম্যাচের ৬১তম মিনিটে রক্ষণভাগের খেলোয়াড় সের্হিও রামোসের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি স্পেন ৪–০ গোলের ব্যবধানে জয়লাভ করেছিল।  স্পেনের হয়ে অভিষেকের বছরে গার্সিয়া সর্বমোট ৪ ম্যাচে অংশগ্রহণ করেছেন।
উইকিমিডিয়া বাংলাদেশ
উইকিমিডিয়া ফাউন্ডেশন মার্কিন যুক্তরাষ্ট্রভিত্তিক একটি অলাভজনক প্রতিষ্ঠান, যারা বিশ্বজুড়ে ওয়েবভিত্তিক বেশকিছু সহযোগিতামূলক ও শিক্ষামূলক প্রকল্প পরিচালনা করে। উইকিপিডিয়া তার মধ্যে অন্যতম। ২০১১ সালে উইকিমিডিয়া বাংলাদেশ দক্ষিণ এশিয়ার দ্বিতীয় অধ্যায় বা চ্যাপ্টার হিসেবে উইকিমিডিয়া ফাউন্ডেশনের অনুমোদন লাভ করে এবং এটি ফাউন্ডেশন অনুমোদিত ৩৭টি আঞ্চলিক চ্যাপ্টারের একটি।
ইতিহাস
২০০৪ সালে ২৭শে জানুয়ারি বাংলা উইকিপিডিয়া চালু হয়। পরবর্তীতে বাংলাদেশে উইকিমিডিয়া প্রকল্পের প্রসারের লক্ষ্যে স্থানীয় চ্যাপ্টার গঠনের আলোচনা শুরু হয়। ২০০৯ সালে বাংলাদেশী উইকিপিডিয়া স্বেচ্ছাসেবকগণ বাংলাদেশে উইকিমিডিয়া ফাউন্ডেশনের অফিসিয়াল চ্যাপ্টার গঠনের জন্য কাজ শুরু করেন। সে অনুসারে ২০১১ সালের এপ্রিলে সংগঠনের গঠনতন্ত্র প্রণয়ন করে উইকিমিডিয়া ফাউন্ডেশনের কাছে উইকিমিডিয়া বাংলাদেশ চ্যাপ্টারের অনুমোদনের জন্য আবেদন করা হয়।
২০১১ সালের ৩রা অক্টোবর উইকিমিডিয়া ফাউন্ডেশনের বোর্ড অব ট্রাস্টিগণ উইকিমিডিয়া বাংলাদেশকে ফাউন্ডেশনের অফিসিয়াল চ্যাপ্টার হিসেবে অনুমোদন দেয়। ২০১২ সালের মে মাসে সংস্থাটি বাংলাদেশে স্থানীয় অনুমোদনের জন্য যৌথমূলধন কোম্পানি ও ফার্মসমূহের পরিদপ্তরে আবেদন করে। ২০১৪ সালের ৯ই জুন সমিতিসমূহের নিবন্ধন আইন ১৮৬০-এর অধীনে বাংলাদেশী নিবন্ধিত অলাভজনক সংস্থা হিসেবে বাংলাদেশ সরকারের অনুমোদন লাভ করে। ২০১৫ সালে প্রথমবারেরমত সংস্থাটি নিবন্ধিত সদস্য গ্রহণ শুরু করে।
ভাষাগত দিক থেকে উইকিমিডিয়ার বাংলা প্রকল্পগুলো উইকিমিডিয়া বাংলাদেশের মূল ফোকাস হলেও, বাংলার পাশাপাশি অন্যান্য আঞ্চলিক ভাষার প্রকল্প যেমন সাঁওতালি উইকিপিডিয়া, বিষ্ণুপ্রিয়া মণিপুরী উইকিপিডিয়া ও ইংরেজি প্রকল্পগুলোর প্রসার ও সমৃদ্ধিতে সংস্থাটি কাজ করে থাকে।
প্রকল্পসমূহ
যদিও উইকিমিডিয়া বাংলাদেশ উইকিমিডিয়ার সব প্রকল্প নিয়েই কাজ করে তথাপি গুরুত্বপূর্ণ প্রকল্পসমূহ হচ্ছে:
নির্বাহী পরিষদের সদস্যবৃন্দ
নিবন্ধিত সদস্যদের ভোটে উইকিমিডিয়া বাংলাদেশের সর্বোচ্চ বোর্ড বা নির্বাহী পরিষদের সদস্যগণ দুই বছর মেয়াদে নির্বাচিত হন। নিচের সদস্যবৃন্দ উইকিমিডিয়া বাংলাদেশের বর্তমান মেয়াদে (২০২২-২৩) নির্বাহী পরিষদের সদস্য হিসেবে দায়িত্বরত রয়েছেন।
কার্যক্রম
উইকিমিডিয়া ফাউন্ডেশন প্রকল্পসমূহের প্রসারের লক্ষ্যে উইকিমিডিয়া বাংলাদেশ বিভিন্ন স্বেচ্ছাসেবী কার্যক্রম পরিচালনা করে থাকে। বাংলাদেশের বিভিন্ন স্থানে উইকিপিডিয়া সচেতনতা ও অবদান বিষয়ক কর্মশালা, উইকিপিডিয়ানদের মিটআপের আয়োজন, উইকিমিডিয়া প্রকল্পে বাংলাদেশী ছবি সমৃদ্ধির জন্য ছবি প্রতিযোগিতা, বাংলা উইকিপিডিয়ার নিবন্ধের মান ও সংখ্যা বৃদ্ধির জন্য নিবন্ধ প্রতিযোগিতা এবং উইকিপিডিয়া সম্মেলন এর মধ্যে উল্লেখযোগ্য।   অন্যান্য কার্যক্রমের মধ্যে রয়েছে উইকিমিডিয়া প্রকল্পে নারীদের সম্পৃক্ততা বৃদ্ধির জন্য বিভিন্ন ধরনের সচেতনতা কর্মসূচি।
বাংলা ছাড়াও সাঁওতালি উইকিপিডিয়া ও বিষ্ণুপ্রিয়া মণিপুরী উইকিপিডিয়া চালুর জন্য সংস্থাটি কাজ করেছে। ২০১৬ সাল থেকে বিশ্বের সবচেয়ে বড় বাৎসরিক ছবি প্রতিযোগিতা উইকি লাভস মনুমেন্টস ও ২০১৭ থেকে সংরক্ষিত স্থাপনার ছবি প্রতিযোগিতা উইকি লাভস আর্থ আয়োজন করে আসছে। যার মধ্যে ২০১৭ সালে বাংলাদেশের দুটি ছবি উইকি লাভস মনুমেন্টসে বৈশ্বিকভাবে তৃতীয় ও সপ্তম স্থান অর্জন করে। ২০১৬ সালে ইতালিতে অনুষ্ঠিত উইকিম্যানিয়া সম্মেলনে উইকিমিডিয়া বাংলাদেশের ‘উইকিপিডিয়া স্কুল প্রোগ্রাম’ শীর্ষক প্রকল্পটি শিক্ষামূলক তিনটি সেরা প্রকল্পের মধ্যে একটি বলে বিবেচিত হয়েছিল।
সংস্থাটি অন্যান্য প্রতিষ্ঠানের সাথে যৌথভাবেও উইকিপিডিয়া প্রকল্পের সমৃদ্ধির জন্য কাজ করেছে তার মধ্যে উল্লেখযোগ্য হলো, বাংলাদেশ জাতীয় জাদুঘর, সুইডেনের দূতাবাস, ঢাকা, গ্রামীণফোনসহ অন্যান্য। ২০১৬ সালের শুরুতে উইকিমিডিয়া প্রকল্পে উইকিপিডিয়া জিরো ব্যবহারের মাধ্যমে ভিডিও পাইরেসি শুরু হলে সংস্থাটি উইকিমিডিয়া ফাউন্ডেশনের সাথে যৌথভাবে সচেতনতা বৃদ্ধির জন্য কাজ করে।
স্লেয়ার
স্লেয়ার একটি আমেরিকান থ্রাশ মেটাল ব্যান্ড যা ১৯৮১ সালে ক্যালিফোর্নিয়াতে গঠিত হয়। ব্যান্ডটি প্রতিষ্ঠিত হয় গিটারিস্ট জেফ হ্যানিম্যান ও কেরি কিং-এর মাধ্যমে। ১৯৮৬ সালে প্রকাশিত রেন ইন ব্ল্যাড অ্যালবামের মাধ্যমে স্লেয়ার বিখ্যাত হয়ে ওঠে। ব্যান্ডটিকে প্রথম ৪টি বড় থ্রাশ মেটাল ব্যান্ডের মধ্যে (মেটালিকা, মেগাডেথ ও অ্যানথ্রাক্স ব্যান্ড) অন্যতম ধরা হয়ে থাকে। তাদের অ্যালবামের প্রচ্ছদে স্যাটানিজম, যুদ্ধ-বিগ্রহ, সিরিয়াল-কিলার ও ধর্মের উপস্থিতি তাদের অ্যালবামকে নিষিদ্ধ, আইনের বাধ্যবাধকতা ও কঠোর সমালোচনার সম্মুখীন করে।
ইতিহাস
১৯৮৩ সালের প্রথম অ্যালবামের পর থেকে স্লেয়ার ২টি লাইভ অ্যালবাম, ১টি বক্স সেট, ৬টি ভিডিও, ২টি ইপি এবং ১১টি স্টুডিও অ্যালবাম প্রকাশ করে। ব্যান্ডটি ৪ টি গ্রামি এডোয়ার্ড মনোনয়ন পায় ও ২০০৭ সালে ১টি গ্রামি জিতে নেয় আইস অব দ্যা ইনসেন গানটির জন্য। ২০০৮ সালে আরেকটি গ্রামি জিতে তারা ফাইনাল সিক্স গানটির জন্য। তারা সারা বিশ্বের সঙ্গীত উৎসবে গান পরিবেশন করছে, যেমন আনহলি এ্যালায়েন্স, ডাউনলোড ও অযযফেস্ট। ব্যান্ডটি আয়রন মেইডেন ও জুডাস প্রিস্ট ব্যান্ডের গান কাভার করত দক্ষিণ ক্যালিফোর্নিয়ার বিভিন্ন ক্লাবে। তাদের প্রথম দিকের গানের অনুষ্ঠানে তারা পঞ্চভুজ, মেকাপ, উলটো ক্রুশ চিহ্ন ব্যবহার করত। গুজব আছে যে তাদের প্রথম নাম ছিল ড্রাগনস্লেয়ার, পরে একটা সিনেমার নাম একই হওয়ায় তারা তা পরিবর্তন করে। ব্যান্ডটি আয়রন মেইডেন ব্যান্ডের ফ্যান্টম অব অপেরা গানটি কাভার করার সময় ব্রায়ান স্লাগেল নামক সঙ্গীত সাংবাদিক ও পরে মেটাল ব্লেড রেকর্ডের প্রতিষ্ঠাতার নজরে পড়েন। তিনি তাদের এ্যাগ্রেসিভ পারফেক্টর নামক মূল গান গাইতে বলেন তার মেটাল ম্যাসাকার ৩ প্রজেক্টের জন্য।গানটি আন্ডারগ্রাউন্ডে খুব জনপ্রিয় হয় এবং স্লেয়ার মেটাল ব্লেড রেকর্ডের সাথে চুক্তিবদ্ধ হয়।
অ্যালবাম প্রকাশ
right|200px|thumb| গান পরিবেশন করছেন টম আরায়া তাদের প্রথম অ্যালবামের রেকর্ডিং-এর সময় তারা টাকা ধার করে কিং-এর বাবার থেকে ও আরায়ার জমানো অর্থ থেকে। ১৯৮৩ সালের ডিসেম্বর মাসে তাদের প্রথম অ্যালবাম শো নো মার্সি প্রকাশিত হয় এবং ২০,০০০ কপি শুধু আমেরিকাতে ও ২০,০০০ কপি সারা বিশ্বে বিক্রি হয়। ১৯৮৪ সালে স্লেয়ার তিনটি গানের একটি ইপি প্রকাশ করে হন্টিং দ্যা চ্যাপেল নামে। এতে তারা আরো গভীর থ্রাশ ধাঁচের গান প্রকাশ করে ও তাদের ভবিষ্যতের পথ নির্দেশনা দেখা যায়। বেলজিয়ামে হেভি সাউন্ড ফেস্টিভ্যালে তারা তাদের প্রথম লাইভ ইউরোপিয়ান সফর করে। এই সফরের পর কিং ডেভ মাস্টেইনের ব্যান্ড মেগাডেথ-এ যোগ দেয়। হ্যানিম্যান কিং-এর সিদ্ধান্তে চিন্তিত হয়র পড়েন ও একটা সাক্ষাৎকারে বলেন,আমি অনুমান করছি যে আমরা নতুন একজন গিটার বাদক পেতে যাচ্ছি।। ডেভ মাস্টেইন চাচ্ছিলেন কিং স্থায়ীভাবে থেকে যাক, কিন্তু পাঁচটা শো-এর পরেই কিং সিদ্ধান্ত নেন ব্যান্ডটি ত্যাগ করার। কারণ ব্যান্ডটি তার খুব বেশি সময় নিয়ে নিচ্ছিল। এই ভাংগন মেগাডেথ ও স্লেয়ারের মধ্যে দীর্ঘ বিবাদের সৃষ্টি করে। ডাইয়াবোলাস ইন মুজিকা নামের অ্যালবামটি ১৯৯৮ সালে প্রকাশ হয় এবং বিলবোর্ডে ৩১ নাম্বারে চলে আসে ৪৬০০০ বেশি কপি বিক্রি হয়ে। তাদের ক্রাইস্ট ইল্যুশন অ্যালবামটি বিলবোর্ডে ৫ নাম্বারে অভিষিক্ত হয় ও ১ম সপ্তাহে ৬২০০০ কপি বিক্রি হয়।এমটিভির মতে তাদের গান ডেথ মেটাল গানের উত্থানের জন্য সরাসরি দায়ী এবং তারা ৬ষ্ঠ সর্বকালের সেরা গ্রেট মেটাল ব্যান্ড।
বিতর্ক
১৯৯৬ সালে ব্যান্ডটির বিরুদ্ধে মামলা হয় এলিস মেরি পাহলার নামক একটি খুন হওয়া মেয়ের বাবা-মার মাধ্যমে। তাদের মেয়েকে ধর্ষণ করে, ড্রাগ দিয়ে ও ছুরি মেরে তিনজন ড্রাগ আসক্ত স্লেয়ার ভক্ত শয়তানের প্রতি তাদের ত্যাগ স্বীকার করে। স্লেয়ার ব্যান্ডের গানের কথা তাদের এই কাজে উৎসাহ জাগিয়েছিল বলে মেয়েটির বাবা-মার মনে করতেন। ২০০১ সালে মামলাটি বাতিল হয়ে যায়। স্লেয়ার ব্যান্ডটিকে নাৎসীবাদের সমর্থক হিসেবে ধারণা করা হয় তাদের ঈগলের চিহ্ন ধারণ এবং এ্যাঞ্জেল অব ডেথ গানের কথার জন্য। জোসেফ ম্যানগেলি নামক ডাক্তারের কর্মকাণ্ড গানটির অনুপ্রেরণা যিনি দ্বিতীয় বিশ্বযুদ্ধে মানুষের উপর নানা পরীক্ষা করতেন খেলার ছলে কনসেন্ট্রেশন ক্যাম্পে। স্লেয়ার ব্যান্ডটি বর্ণবাদের প্রকাশ ঘটে এমন গান গিলটি অব বিয়িং হোয়াইট কাভার করতে দেখা যায়। ব্যান্ডের সদস্যরা স্যাটানিজমের ভক্ত এমন অভিযোগ আরায়া অস্বীকার করেন এবং বলেন বিষয়টি কৌতূহল উদ্দীপক। আমরা এই বিশ্বের সবাই শিখতে ও অভিজ্ঞতা নিতে এসেছি, এমন কথাও বলেন আরায়া।
বিল উডফুল
বিদ্যালয়ের প্রশিক্ষণপ্রাপ্ত শিক্ষক উডফুল খেলোয়াড়দের মাঝে তার ধৈর্যশীলতা ও উদ্বোধনী ব্যাটসম্যান হিসেবে রক্ষণাত্মক কৌশল অবলম্বন করতেন। দলের কঠিন পরিস্থিতিতে বেশ শান্ত, বিশ্বাসযোগ্যতা নিয়ে অগ্রসর হয়েছিলেন। নিজ রাজ্যদলসহ অস্ট্রেলিয়া দলের ইতিহাসে অন্যতম সফলতম ভিক্টোরীয় বিল পন্সফোর্ডের সাথে উদ্বোধনী জুটি গড়েছিলেন।
প্রারম্ভিক জীবন
কিশোর বয়সেই ক্রিকেটের দিকে ঝুঁকে পড়েন তিনি। কিন্তু যৌবনেই নিজেকে পরিচিতি ঘটিয়েছেন। ১৯ বছর বয়সে মেলবোর্নের জেলা প্রতিযোগিতায় তার অভিষেক ঘটে। কিন্তু কান্ট্রি টাউনে স্কুল শিক্ষক হিসেবে দায়িত্ব পাবার প্রেক্ষিতে তার ক্রীড়াশৈলী ব্যাহত হয়। ১৯২১ সালে মেলবোর্নে ফিরে আসেন ও রাজ্যদল নির্বাচকমণ্ডলীর দৃষ্টি আকর্ষণে সক্ষমতা দেখান। ২৪ বছর বয়সে ১৯২১-২২ মৌসুমে ভিক্টোরিয়া দলের পক্ষে প্রথম-শ্রেণীর ক্রিকেটে অভিষিক্ত হন তিনি। দ্বিতীয় খেলায় শতকের দেখা পান। ফলে, পরের মৌসুমে তাকে ব্যাটিং উদ্বোধনে নামানো হয় যা বাদ-বাকী খেলোয়াড়ী জীবনে একই অবস্থানে থাকেন। তার প্রথম-শ্রেণীর ক্রিকেটের প্রথম চার মৌসুমে ৬৫ গড়ে প্রায় তিন সহস্রাধিক রান তুলেছেন। ১৯২৪-২৫ মৌসুম শেষে চার ইনিংসে ৫২২ রান সংগ্রহ করেন। তন্মধ্যে তার সেঞ্চুরি ছিল তিনটি।
খেলোয়াড়ী জীবন
অস্ট্রেলিয়ায় ফিরে আসার পর পন্সফোর্ডের সাথে জুটি গড়ে। ১৯২৬-২৭ মৌসুমের শেফিল্ড শিল্ডে তারা ৩৭৫ রানে উদ্বোধনী জুটি গড়ে রেকর্ড ভেঙ্গে ফেলেন ও দলগত ১১০৭ রানের বিশ্বরেকর্ড গড়তে সহায়তা করেন। ঐ মৌসুমে উডফুলের ব্যাটিং গড় ছিল ৬৯.০০। পরের গ্রীষ্মে পন্সফোর্ড ও তার গড় ১২৫ অতিক্রম করে। প্রতিপক্ষের বোলারগণ নাস্তানুবাদ হয় ও ভিক্টোরিয়াকে খুব সহজেই শেফিল্ড শিল্ড জয় করতে সহায়তা করেন। ১৯২৮-২৯ মৌসুমে নিজ দেশে অনুষ্ঠিত অ্যাশেজ সিরিজে জ্যাক রাইডারের নেতৃত্বাধীন অস্ট্রেলিয়া দলে তিনি সহঃ অধিনায়ক মনোনীত হন। প্রথম টেস্টে উডফুল শুরু থেকে শেষ পর্যন্ত ব্যাটিং করলেও নতুন রেকর্ড গড়ে পরাজিত হয় তার দল। ইংল্যান্ড খুব সহজেই ৪-১ ব্যবধানে সিরিজ জয় করলেও শেষ চার টেস্টে তিনটিতে সেঞ্চুরি করেন। এছাড়াও প্রস্তুতিমূলক খেলায় ইংরেজদের বিপক্ষে প্রথম-শ্রেণীর ক্রিকেটে নিজস্ব সর্বোচ্চ অপরাজিত ২৭৫* তোলেন। পরের মৌসুমে হাতের আঘাতের কারণে উডফুলের অগ্রসরে বিপত্তি ঘটে।
১৯৩০ সালে জ্যাক রাইডার বাদ পড়লে উডফুল অধিনায়কের দায়িত্ব পান। এরফলে ইংল্যান্ড সফরে দূর্বলতম দল নিয়ে যাত্রা করেন। এটি অস্ট্রেলিয়া ত্যাগকারী সর্বকনিষ্ঠ দল ছিল এবং ইংল্যান্ড সফরে ১৫ সদস্যের মাত্র ৪জনের পূর্ব অভিজ্ঞতা ছিল। ফলশ্রুতিতে ধারাভাষ্যকারগণ দলটিকে ‘উডফুলের কিন্ডারগার্টেন’ নামে অভিহিত করে। প্রথম টেস্টে হারার পর উডফুল সেঞ্চুরি করলে সিরিজে সমতা আনেন এবং পঞ্চম টেস্ট জয় করে অ্যাশেজ করায়ত্ব করেন। এ সফরে ছয়টি প্রথম-শ্রেণীর সেঞ্চুরি করেন। ১৯৩০-৩১ মৌসুমে পন্সফোর্ডের সাথে তার জুটি ভেঙ্গে যায় ও আর্চি জ্যাকসনের সাথে ওয়েস্ট ইন্ডিজের বিপক্ষে নতুন জুটি গড়েন। কিন্তু, সিরিজে তিনি মাত্র ৩৪.০০ গড়ে ২০৪ রান তুললেও অস্ট্রেলিয়া ৪-১ ব্যবধানে সিরিজ জয় পায়। পরের মৌসুমে তিনি নিজেকে মেলে ধরেন। ঐ মৌসুমে তিনি নিজের সেরা টেস্ট সিরিজ খেলেন। দক্ষিণ আফ্রিকার বিপক্ষে ৭০.১৭ গড়ে ৪২১ রানসহ নিজস্ব সর্বোচ্চ টেস্ট রান ১৬১ করেন। অস্ট্রেলিয়া পাঁচ টেস্টের সবগুলোতেই জয় পেয়েছিল।
বডিলাইন সিরিজ
thumb|right|মেলবোর্ন হাই স্কুলের বাইরে ব্রোঞ্জের ভাস্কর্যে বিল উডফুল ১৯৩২-৩৩ মৌসুমে সফরকারী ইংল্যান্ডের ভূমিকায় ব্যাপক বিতর্কের সূত্রপাত ঘটে। ডগলাস জারদিনের নেতৃত্বাধীন সফরকারী দল অস্ট্রেলিয়ার শক্তিশালী ব্যাটিং লাইন-আপ ধ্বংসকল্পে পূর্ব-পরিকল্পনামাফিক শরীরের ঊর্ধ্বাংশ ও মাথা লক্ষ্য করে বোলিং করে যা ‘বডিলাইন কৌশল’ নামে পরবর্তীকালে পরিচিতি পায়। অস্ট্রেলীয় জনগণ ও ক্রিকেট সম্প্রদায় এ কৌশল অবলম্বনকে নিন্দা জানাতে থাকলেও উডফুল তা জনসমক্ষে প্রকাশ করতে অপারগতা প্রকাশ করেন। প্রথম টেস্টে অস্ট্রেলিয়া শোচনীয়ভাবে পরাজিত হয়। পরের খেলা শুরুর পূর্ব পর্যন্ত তাকে অধিনায়কত্ব প্রদানের কথা অস্ট্রেলিয়ান বোর্ড অব কন্ট্রোল প্রকাশ করেনি। অ্যাডিলেড ওভালের তৃতীয় টেস্টে এ বিতর্ক তুঙ্গে পৌঁছে। বুকে আঘাত লেগে পড়ে গেলে দাঙ্গা বেঁধে যায়। উডফুল আউট হলে ইংরেজ ম্যানেজার প্লাম ওয়ার্নার ব্যক্তিগতভাবে তাকে সমবেদনা জানাতে যান। এর প্রত্যুত্তরে উডফুল জানান যে, "আমি আপনাকে আর দেখতে চাই না, মি. ওয়ার্নার। এখানে দু’টি দল রয়েছে। একটি দল ক্রিকেট খেলছে, অন্যটি খেলছে না।"
তার এ মন্তব্য গণমাধ্যমে ফাঁস হয়ে গেলে ক্ষোভ বিস্ফোরিত হয়। তৃতীয় টেস্ট চলাকালে দলীয় সঙ্গী বার্ট ওল্ডফিল্ডের মাথার খুলিতে আঘাত পেলে বডিলাইন ক্রীড়ার বিষয়ে অস্ট্রেলীয় বোর্ড আনুষ্ঠানিকভাবে ইংরেজ প্রশাসনের কাছে অভিযোগ করে। এরফলে বাণিজ্য বন্ধসহ সফর বাতিলের উদ্যোগ চলতে থাকে। ইংল্যান্ড ৪-১ ব্যবধানে জয়ী হলেও উডফুল সমর্থকদের কাছে সমর্থন পান। এ সিরিজে অস্ট্রেলীয় অধিনায়ক ২০ ঘণ্টাধিক ব্যাটিং করেন যা তার যে-কোন সঙ্গীদের তুলনায় বেশি। বডিলাইন সিরিজের পুণরাবৃত্তি ঘটবে না প্রতিশ্রুতি পেয়ে ১৯৩৪ সালে দলকে নিয়ে ইংল্যান্ড সফর করেন। সিরিজে ২-১ ব্যবধানে জয়ী হয় অস্ট্রেলিয়া দল। এরফলে একমাত্র অধিনায়ক হিসেবে দুইবার অ্যাশেজ পুণরুদ্ধার করতে পেরেছেন তিনি।
অবসর
১৯৩৪ সালে ইংল্যান্ড সফরের পর খেলোয়াড়ী জীবন থেকে অবসর নেন। তার পরিবার দাবী করে যে, বডিলাইন বিতর্কের প্রেক্ষিতে ক্রিকেট থেকে তার মনোযোগ নষ্ট হয়েছে। ব্রিটিশ কর্তৃপক্ষ ক্রিকেটে অবদান রাখায় তাকে নাইটহুড পদবী দিতে প্রস্তাব দিলে তিনি তা নাকচ করেন। তিনি মন্তব্য করেন যে, ক্রিকেটের চেয়ে তিনি শিক্ষক হিসেবে কাজ করেছেন। পরবর্তীকালে গণিতের শিক্ষক হিসেবে উডফুল মেলবোর্ন হাই স্কুলে প্রধানশিক্ষক হয়েছিলেন।
র্ন্যিং-মা
র্ন্যিং-মা তিব্বতী বৌদ্ধধর্মের চারটি প্রধান সম্প্রদায়ের মধ্যে প্রাচীনতম। তিব্বতীতে র্ন্যিং শব্দের অর্থ প্রাচীন। এই সম্প্রদায়কে অনেক সময় স্ন্গা গ্যুর  বলা হয়ে থাকে। এই কথাটির অর্থ প্রাচীন অনুবাদ সম্প্রদায়। অষ্টম শতাব্দীতে তিব্বতে তিব্বতী লিপি ও ব্যাকরণের উদ্ভাবনের মধ্য দিয়ে সংস্কৃত থেকে তিব্বতী ভাষায় বিভিন্ন বৌদ্ধ গ্রন্থ অনুবাদের মাধ্যমে এই সম্প্রদায়ের সৃষ্টি হয়।
ইতিহাস
তিব্বত সম্রাট স্রোং-ব্ত্সন-স্গাম-পোর রাজত্বে বৌদ্ধ ধর্ম তিব্বতে প্রবেশ করে এবং সম্রাট খ্রি-স্রোং-ল্দে-ব্ত্সানের রাজত্বে দ্রুত প্রসার লাভ করে। ৭৬০ খ্রিষ্টাব্দে খ্রি-স্রোং-ল্দে-ব্ত্সান তিব্বতে বৌদ্ধ ধর্ম প্রতিষ্ঠার উদ্দেশ্যে নালন্দা বিশ্ববিদ্যালয় থেকে শান্তরক্ষিত ও পরে পদ্মসম্ভবকে আমন্ত্রণ জানান। সম্রাট বৌদ্ধ পুথিগুলিকে তিব্বতী ভাষায় অনুবাদের নির্দেশ দিলে এই দুই বৌদ্ধ পণ্ডিত ১০৮ জন অনুবাদক ও পদ্মসম্ভবের প্রধান পঁচিশজন শিষ্যের সহায়তায় এই সুবৃহৎ অনুবাদকর্মের তত্ত্বাবধান করেন। পদ্মসম্ভব তন্ত্র এবং শান্তরক্ষিত সূত্র সম্বন্ধীয় গ্রন্থের অনুবাদ করেন। এই দুই পণ্ডিত সম-য়ে বৌদ্ধবিহার নির্মাণ করলে এই মঠটি বৌদ্ধ ধর্ম প্রসারে গুরুত্বপূর্ণ ভূমিকা পালন করে।
খ্রি-স্রোং-ল্দে-ব্ত্সান সম-য়ে বৌদ্ধবিহারে ৭৯২ থেকে ৭৯৪ খ্রিষ্টাব্দ পর্যন্ত দুই বছর ব্যাপী লাসা পরিষদ নামে এক ধর্মীয় বিতর্কসভার আয়োজন করেন। এই বিতর্ক চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ান এবং ভারতীয় বৌদ্ধধর্মের প্রতিভূ হিসেবে শান্তরক্ষিতের শিষ্য কমলশীলের মধ্যে সংগঠিত হয়। বিতর্কের শেষে কমলশীল বিজয়ী ঘোষিত হন।  এই ঘটনার পরে খ্রি-স্রোং-ল্দে-ব্ত্সান ভারতীয় বৌদ্ধধর্মকে তিব্বতী বৌদ্ধধর্মের মূল ভিত্তি বলে ঘোষণা করেন।
তিব্বতবিদ গ্যুসেপ তুচ্চির মতে চান গুরু কিম হো-শাংয়ের দর্শনই হল র্ন্যিং-মা সম্প্রদায়ের অতিযোগ তত্ত্বের ভিত্তি। র্ন্যিং-মা সম্প্রদায়ের নিকটে চান বৌদ্ধধর্ম কিম হো-শাংয়ের শিক্ষা সম-য়ে বৌদ্ধবিহারের বৌদ্ধ ভিক্ষু সাং শির মাধ্যমে, পাও-টাং ঊ-চুর শিক্ষা য়ে-শেস ওয়াংপোর মাধ্যমে ও হেশাং মোহেয়ান মাধ্যমে প্রবেশ করে। কিন্তু তিব্বতবিদ জন রেনল্ডসের মতে তিব্বতীরা কয়েকটি অনুবাদকর্ম ছাড়া চীনা বৌদ্ধধর্মের ওপর প্রায় কোন উৎসাহ দেখায়নি। তিব্বতবিদ সাম ভ্যান স্কাইক এই বিষয়ে জোর দেন যে, চান বৌদ্ধধর্ম সূত্র ও অতিযোগ তন্ত্র দ্বারা প্রভাবিত বলে র্ন্যিং-মা সম্প্রদায়ের ওপর চীনা প্রভাব নেই বললেই চলে।
অষ্টম হতে একাদশ শতাব্দী পর্যন্ত একমাত্র র্ন্যিং-মারাই তিব্বতের একমাত্র বৌদ্ধ ধর্ম সম্প্রদায় ছিল। তিব্বত সম্রাট গ্লাং-দার-মার রাজত্বকালের পর থেকে প্রায় তিনশত বছর তিব্বতে রাজনৈতিক অস্থিরতা চলাকালীন বৌদ্ধ ধর্মাবলম্বীদের ওপর প্রচন্ড অত্যাচার করা হয়। এর ফলে এই তিনশ বছর তিব্বতে বৌদ্ধরা লুকিয়ে তাদের ধর্ম চর্চা করেন। একাদশ শতাব্দীর পর থেকে র্ন্যিং-মা ধর্মসম্প্রদায়ের পুনরায় উদ্ভব ঘটে। কিন্তু এই সময়ে র্ন্যিং-মার সাথে গ্সার মা ধর্মসম্প্রদায়গুলিরও উদ্ভব ঘটায় তিব্বতী বৌদ্ধধর্মে র্ন্যিং-মাদের একাধিপত্যের অবসান ঘটে।
নয় যান
র্ন্যিং-মা সম্প্রদায় সমগ্র বৌদ্ধ যানগুলিকে নয়টি ভাগে ভাগ করেছেন। মূলতঃ শ্রবকযান, প্রত্যেকবুদ্ধযান ও বোধিসত্ত্বযান নামক তিনটি সূত্রযানের সাথে ক্রিয়াতন্ত্রযান, চর্যাতন্ত্রযান ও যোগতন্ত্রযান নামক তিনটি বহির্তন্ত্রযান এবং মহাযোগ, অনুযোগ ও অতিযোগ নামক তিনটি অন্তর্তন্ত্রযান যোগ করে এই বিভক্তি করা হয়েছে। মঞ্জুশ্রীমিত্র অতিযোগযানকে চিত্তবর্গ, অভ্যন্তরবর্গ এবং উপদেশবর্গ এই তিন ভাগে ভাগ করেন। পরবর্তী তিব্বতী বৌদ্ধ সম্প্রদায়গুলি মহাযোগযানের সাথে সামঞ্জস্য রেখে অনুত্তরযোগতন্ত্র এবং অতিযোগযানের সাথে সামঞ্জস্য রেখে মহামুদ্রা তত্ত্বের উদ্ভাবন করেন।
রাজনৈতিক গুরুত্ব
তিব্বতেরা অন্যান্য বৌদ্ধ ধর্মসম্প্রদায়েরা যেরকম রাজনৈতিক ক্ষমতার অধিকারী হয়েছিল, ঐতিহাসিকভাবে র্ন্যিং-মা ধর্মসম্প্রদায় কখনোই সেই ক্ষমতা লাভ করেনি। সেই কারণে এই সম্প্রদায়ের বৌদ্ধদের তিব্বতের রাজনৈতিক ও প্রশাসনিক যন্ত্র থেকে দূরে সরিয়ে রাখা হয়েছিল। এছাড়া তাদের প্রধান লামার কেন্দ্রীয় শাসনের অস্তিত্বও ছিল না। গণচীন যখন তিব্বতকে নিজেদের রাষ্ট্রের অন্তর্ভুক্ত করে, সেই সময় দলাই লামার অনুরোধে এই সম্প্রদায়ের প্রধান লামার পদ সৃষ্টি হয়। কিন্তু এতে তাদের প্রসাসনিক অংশগ্রহণ বাড়লেও তাদের রাজনৈতিক ভাবে সিদ্ধান্ত নেওয়ার ক্ষমতা খুব একটা বৃদ্ধি পায়নি।
স্ট্যানলি কুবরিক
স্ট্যানলি কুবরিক (জুলাই ২৬, ১৯২৮ – মার্চ ৭, ১৯৯৯) ছিলেন মার্কিন চলচ্চিত্র পরিচালক, প্রযোজক, চিত্রনাট্যকার, চিত্রগ্রাহক, সম্পাদক, এবং আলোকচিত্রী। তাকে চলচ্চিত্রের ইতিহাসের সর্বকালের সর্বশ্রেষ্ঠ নির্মাতাদের মধ্যে সর্বাপেক্ষা সৃজনশীল ও প্রভাবশালী একজন হিসাবে গণ্য করা হয়। তার চলচ্চিত্র, যার প্রায় সবকটিই উপন্যাস বা ছোটগল্পের চিত্ররূপ। তার চলচ্চিত্রে নিখুঁত কারিগরি কৌশল প্রকাশ পেয়েছে, যেখানে বিভিন্ন ক্ষেত্রে তিনি চলচ্চিত্রে ব্যবহৃত অনেক কারিগরি কৌশল উদ্ভাবন করেছেন। উদ্ভাবনী চলচ্চিত্রগ্রহণশিল্প, গাঢ় হাস্যরস, বিশদ প্রতি বাস্তবসম্মত মনোযোগ এবং বিস্তৃত সেট নকশার জন্য তার চলচ্চিত্র বিখ্যাত।
কুবরিক নিউ ইয়র্ক সিটির ব্রংক্‌সে বেড়ে ওঠেন এবং ১৯৪১ থেকে ১৯৪৫ সাল পর্যন্ত উইলিয়াম হাওয়ার্ড টাফ্ট হাই স্কুলে পড়াশোনা করেন। কিন্তু অল্প বয়স থেকেই সাহিত্য, আলোকচিত্রশিল্প এবং চলচ্চিত্রের প্রতি গভীর আগ্রহ প্রদর্শন করেছিলেন এবং স্নাতক হওয়ার পর নিজেকে চলচ্চিত্র নির্মাণ এবং পরিচালনা বিষয়ে শিক্ষা গ্রহণ করেছিলেন। ১৯৪০-এর দশকের শেষের দিকে এবং ১৯৫০-এর দশকের গোড়ার দিকে লুক ম্যাগাজিনের আলোকচিত্রী হিসাবে কাজ করার পর, তিনি জুতার ফিতার বাজেটের উপর স্বল্পদৈর্ঘ্য চলচ্চিত্র নির্মাণ শুরু করেন এবং ১৯৫৬ সালে ইউনাইটেড আর্টিস্ট্‌সের জন্য তার প্রথম প্রধান হলিউড চলচ্চিত্র, দ্য কিলিং নির্মাণ করেন। এরপর কার্ক ডগলাসের সাথে নির্মাণ করেন: যুদ্ধের চলচ্চিত্র প্যাথস অব গ্লোরি (১৯৫৭) এবং ঐতিহাসিক মহাকাব্য স্পার্টাকাস (১৯৬০)।
ডগলাস এবং চলচ্চিত্র স্টুডিওগুলির সাথে তার কাজের সৃজনশীল পার্থক্য উদ্ভূত হবার কারণে, পাশাপাশি হলিউড শিল্পের প্রতি অপছন্দ এবং আমেরিকায় অপরাধ সম্পর্কে ক্রমবর্ধমান উদ্বেগ কুব্রিককে ১৯৬১ সালে যুক্তরাজ্যে চলে যেতে অনুপ্রাণিত করেছিল, যেখানে তিনি তার বাকি জীবন এবং কর্মজীবনের বেশিরভাগ সময় কাটিয়েছিলেন। হার্টফোর্ডশায়ারের চাইল্ডউইকবেরি ম্যানরে তার বাড়ি, যা তিনি তার স্ত্রী ক্রিশ্চিয়ানের সাথে ভাগ করেছিলেন। এটি তার কর্মক্ষেত্রে পরিণত হয়েছিল, যেখানে তিনি তার রচনা, গবেষণা, সম্পাদনা এবং প্রযোজনার বিবরণ পরিচালনা করেছিলেন। এটি তাকে তার চলচ্চিত্রগুলির উপর প্রায় সম্পূর্ণ শৈল্পিক নিয়ন্ত্রণের সুযোগ করে দেয়, তবে হলিউডের বড় স্টুডিওগুলির বিরল আর্থিক সহায়তা পাওয়ার সুবিধার কারণে। ব্রিটেনে তার প্রথম প্রযোজনা ছিল পিটার সেলার্সের সাথে দুটি চলচ্চিত্র: ললিতা (১৯৬২), ভ্লাদিমির নাবোকভের উপন্যাসের রূপান্তর এবং স্নায়ুযুদ্ধ ব্ল্যাক কমেডি ডক্টর স্ট্রেঞ্জলাভ (১৯৬৪)।
একজন চাহিদাপূর্ণ পরিপূর্ণতাবাদী, কুবরিক চলচ্চিত্র নির্মাণ প্রক্রিয়ার বেশিরভাগ দিক, নির্দেশনা এবং লেখা থেকে শুরু করে সম্পাদনা পর্যন্ত নিয়ন্ত্রণ গ্রহণ করেছিলেন এবং তার চলচ্চিত্র ও মঞ্চায়নের দৃশ্যগুলি নিয়ে গবেষণা করার জন্য শ্রমসাধ্য যত্ন নিয়েছিলেন, পাশাপাশি অভিনেতা, কলাকুশলী এবং অন্যান্য সহযোগীদের সাথে ঘনিষ্ঠ সমন্বয়ে কাজ করেছিলেন। তিনি প্রায়ই একটি চলচ্চিত্রে একই শটের কয়েক ডজন রিটেকের জন্য অনুরোধ করতেন, যার ফলে কলাকুশলীদের সাথে তার অনেক বিরোধ দেখা দিত। অভিনেতাদের মধ্যে তার কুখ্যাতি থাকা সত্ত্বেও, কুবরিকের অনেকগুলি চলচ্চিত্র চলচ্চিত্রগ্রহণশিল্পে নতুন ভিত্তি তৈরি করেছে। কল্পবিজ্ঞান মহাকাব্য ২০০১: আ স্পেস অডিসি (১৯৬৮) চলচ্চিত্রের বৈজ্ঞানিক বাস্তববাদ এবং উদ্ভাবনী বিশেষ প্রভাব চলচ্চিত্র ইতিহাসে নজিরবিহীন ছিল এবং চলচ্চিত্রটি তাকে শ্রেষ্ঠ চাক্ষুষ প্রভাব বিভাগে তার একমাত্র ব্যক্তিগত অস্কার এনে দিয়েছিল। স্টিভেন স্পিলবার্গ চলচ্চিত্রটিকে তার প্রজন্মের "বিগ ব্যাং" বলে উল্লেখ করেছেন; এটি সর্বকালের শ্রেষ্ঠ চলচ্চিত্রগুলির মধ্যে একটি হিসাবে বিবেচিত হয়।
যদিও কুবরিকের অনেক চলচ্চিত্রই ছিল বিতর্কিত এবং মুক্তির পর মিশ্র প্রতিক্রিয়া লাভ করেছিল। বিশেষ করে নৃশংস আ ক্লকওয়ার্ক অরেঞ্জ (১৯৭১), যেটিকে গণমাধ্যমের উন্মাদনার কারণে কুবরিক যুক্তরাজ্যে প্রচার বন্ধ করেছিলেন। তার বেশিরভাগই চলচ্চিত্র অস্কার, গোল্ডেন গ্লোব বা বাফটা পুরস্কারের জন্য মনোনীত হয়েছিল এবং সমালোচনামূলক পুনর্মূল্যায়নের মধ্যে ছিল। ১৮ শতকের সময়কালের ব্যারি লিন্ডন (১৯৭৫) চলচ্চিত্রের জন্য কুব্রিক প্রাকৃতিক মোমবাতির আলোতে চলচ্চিত্রের দৃশ্য ধারণের জন্য জিস কর্তিক উন্নয়নকৃত লেন্স এনেছিলেন, যেটি ছিল নাসার জন্য তৈরি করা। দ্য শাইনিং (১৯৮০) হরর চলচ্চিত্রের মাধ্যমে, তিনি স্থির এবং তরল ট্র্যাকিং শটগুলির জন্য তিনি প্রথম স্টেডিক্যাম ব্যবহারের প্রচলন করেন, যেটি তার ভিয়েতনাম যুদ্ধের ফুল মেটাল জ্যাকেট (১৯৮৭) চলচ্চিত্রের জন্য একটি গুরুত্বপূর্ণ প্রযুক্তি ছিল। তার সর্বশেষ চলচ্চিত্র, আইজ ওয়াইড শাট, ১৯৯৯ সালে ৭০ বছর বয়সে তার মৃত্যুর কিছুকাল আগে সম্পন্ন হয়েছিল।
প্রাথমিক জীবন
কুবরিকের জন্ম ২৬ জুলাই ১৯২৮ সালে, নিউ ইয়র্ক শহরের ম্যানহাটনের লাইং-ইন হাসপাতালে, একটি ইহুদি পরিবারে। তিনি জ্যাকব লিওনার্ড কুবরিকের (২১ মে ১৯০২ - ১৯ অক্টোবর ১৯৮৫), যিনি জ্যাক বা জ্যাকস নামে পরিচিত এবং তার স্ত্রী স্যাডি গার্ট্রুড কুবরিকের ( পারভেলার; অক্টোবর ২৮, ১৯০৩ – এপ্রিল ২৩, ১৯৮৫), যিনি গার্ট নামে পরিচিত, দুই সন্তানের মধ্যে প্রথম ছিলেন। বড় ছেলে কুবরিকের জন্মের ৬ বছর পর অর্থাৎ মে ১৯৩৪ সালে তার বোন বারবারা মেরি কুবরিকের জন্ম হয়। জ্যাক কুবরিক, যার পিতা-মাতা এবং দাদা-দাদি ছিলেন পোলিয়-ইহুদি এবং রোমানিয়-ইহুদি বংশোদ্ভূত, ছিলেন একজন হোমিওপ্যাথিক ডাক্তার। ১৯২৭ সালে নিউইয়র্ক হোমিওপ্যাথিক মেডিকেল কলেজ থেকে স্নাতক হন, একই বছর তিনি অস্ট্রিয়-ইহুদি অভিবাসী পরিবারের সন্তান কুবরিকের মাকে বিয়ে করেছিলেন। কুবরিকের প্রপিতামহ, হার্শ কুবরিক ১৮৯৯ সালের ২৭ ডিসেম্বর ৪৭ বছর বয়সে জাহাজে করে লিভারপুল হয়ে এলিস দ্বীপে আসেন। তিনি একজন কম বয়সী মহিলার সাথে নতুন জীবন শুরু করার জন্য তার স্ত্রী এবং দুটি বড় সন্তানকে রেখে যান, যাদের মধ্যে একজন ছিলেন স্ট্যানলির দাদা ইলিয়াস। ইলিয়াস কুব্রিক ১৯০২ সালে একই পথ অনুসরণ করেন। স্ট্যানলির জন্মের সময় কুবরিক ব্রংক্‌সে বাস করতেন। তার বাবা-মা একটি ইহুদি অনুষ্ঠানে বিয়ে করেছিলেন, কিন্তু কুবরিকের ধর্মীয় লালন-পালন হয়নি এবং পরে তিনি মহাবিশ্বের একটি নাস্তিক্যবাদী দৃষ্টিভঙ্গি দাবি করেছিলেন। তার বাবা একজন চিকিত্সক ছিলেন এবং পশ্চিম ব্রঙ্কসের মান অনুসারে, পরিবারটি মোটামুটি ধনী ছিল।
তার বোনের জন্মের পরপরই, কুবরিক ব্রঙ্কসের পাবলিক স্কুল ৩-এ পড়া শুরু করেন এবং ১৯৩৮ সালের জুন মাসে পাবলিক স্কুল ৯০-এ চলে যান। তার আইকিউ গড়ের উপরে ছিল কিন্তু বিদ্যালয়ে তার উপস্থিতি কম ছিল। তিনি অল্প বয়স থেকেই সাহিত্যের প্রতি আগ্রহী ছিলেন এবং গ্রীক-রোমান পৌরাণিক কাহিনী এবং গ্রিম ভ্রাতৃদ্বয়ের কল্পকাহিনী পড়তে শুরু করেন, যা "ইউরোপের সাথে তার মধ্যে আজীবন সম্পর্ক স্থাপন করে"। তিনি গ্রীষ্মের বেশিরভাগ শনিবার নিউ ইয়র্ক ইয়াঙ্কিজ দেখে কাটিয়েছেন এবং পরে বেসবলের সাথে তার নিজের শৈশবের উত্তেজনা অনুকরণ করার জন্য লুক ম্যাগাজিনের জন্য একটি অ্যাসাইনমেন্টে খেলা দেখার জন্য দুটি ছেলের ছবি তুলেছেন। কুবরিকের বয়স যখন ১২, তার বাবা জ্যাক তাকে দাবা শিখিয়েছিলেন। খেলাটি কুবরিকের আজীবন আগ্রহের বিষয় ছিল, যেটি তার অনেক চলচ্চিত্রে প্রদর্শিত হয়েছিল। কুবরিক, যিনি পরে মার্কিন যুক্তরাষ্ট্র দাবা ফেডারেশনের সদস্য হয়েছিলেন, ব্যাখ্যা করেছিলেন যে দাবা তাকে সিদ্ধান্ত নেওয়ার ক্ষেত্রে "ধৈর্য ও শৃঙ্খলা" বিকাশে সহায়তা করেছিল। কুবরিকের বয়স যখন ১৩, তখন তার বাবা তাকে একটি গ্রাফলেক্স ক্যামেরা কিনে দেন, যা স্থির আলোকচিত্রশিল্পের প্রতি তার মুগ্ধতা সৃষ্টি করে। তিনি একজন প্রতিবেশী মারভিন ট্রাবের সাথে বন্ধুত্ব করেছিলেন, যিনি আলোকচিত্রশিল্পের প্রতি তার আবেগ ভাগ করেছিলেন। ট্রবের একটি নিজস্ব অন্ধকার কক্ষ ছিল যেখানে তিনি এবং তরুণ কুবরিক ছবি তোলার জন্য এবং রাসায়নিক পদার্থগুলিকে "যেগুলি ফটোগ্রাফিক কাগজে জাদুকরী ছবি তৈরি" দেখার জন্য অনেক ঘন্টা ব্যয় করতেন। দুজনে অসংখ্য ফটোগ্রাফিক প্রকল্পে লিপ্ত ছিল যার জন্য আকর্ষণীয় বিষয়গুলি ধারণ করার জন্য তারা রাস্তায় ঘুরে বেড়াত এবং স্থানীয় চলচ্চিত্র অধ্যয়ন করার জন্য সময় কাটিয়েছে। একজন আলোকচিত্রী হিসেবে কুবরিকের সৃজনশীলতা বিকাশে ফ্রিল্যান্স আলোকচিত্রী ওয়েইজির (আর্থার ফেলিগ) যথেষ্ট প্রভাব রেখেছিলেন; কুব্রিক পরে ফেলিগকে ডক্টর স্ট্রেঞ্জলাভ (১৯৬৪) এর জন্য বিশেষ স্থিরচিত্র আলোকচিত্রী হিসেবে নিয়োগ করেন। কিশোর বয়সে, কুবরিক জ্যাজের প্রতিও আগ্রহী ছিলেন এবং কিছুসময়ের জন্য একজন ড্রামবাদক হিসেবে কর্মজীবন শুরুর চেষ্টা করেছিলেন।
১৯৪১ থেকে ১৯৪৫ পর্যন্ত কুবরিক উইলিয়াম হাওয়ার্প ট্যাফ্ট বিদ্যালয়ে পড়াশোনা করেন। যদিও তিনি বিদ্যালয়ের ফটোগ্রাফি ক্লাবে যোগ দিয়েছিলেন, যা তাকে তাদের ম্যাগাজিনে স্কুলের ইভেন্টের ছবি তোলার অনুমতি দিয়েছিল। তিনি একজন মাঝারি ধরনের ছাত্র ছিলেন, তার গড় গ্রেড ১০০-র মধ্যে কখনই ৬৭/ডি+ উপরে উঠেনি। অন্তর্মুখী এবং লাজুক, কুবরিকের উপস্থিতির রেকর্ড ছিল কম এবং তিনি প্রায়ই ডবল পূর্ণদৈর্ঘ্য চলচ্চিত্র দেখার জন্য স্কুল এড়িয়ে যেতেন। তিনি ১৯৪৫ সালে দুর্বল গ্রেড নিয়ে তিনি বিদ্যালয় শেষ করেন। কিন্তু একে তো তার রেজাল্ট খারাপ, তার উপর তখন দ্বিতীয় বিশ্বযুদ্ধ থেকে ফিরে আসা অসংখ্য হাই স্কুল পাশ ছাত্রের চাপ। সব মিলিয়ে তাই আর উচ্চ শিক্ষা নেয়া সম্ভব হয়নি। পরবর্তী জীবনে কুবরিক শিক্ষা এবং সামগ্রিকভাবে আমেরিকান স্কুলিং সম্পর্কে তার তিক্ত অভিজ্ঞতার কথা বলেছেন। স্কুলের কোনকিছুই তাকে আকৃষ্ট করতে পারেনি সেটাও বলেছেন। সব মিলিয়ে স্কুল শিক্ষারও সমালোচনা করেছেন। উচ্চ শিক্ষা সম্ভব না হওয়ায় তার বাবা তাকে এক বছরের জন্য লস এঞ্জেলেসে পাঠিয়েছিলেন, এক আত্মীয়ের বাসায় থাকতে। ভেবেছিলেন দূরে গেলে পুত্রের মধ্যে কিছুটা দায়িত্বজ্ঞান তৈরি হবে। জ্যাক স্ট্যানলিকে বাড়িতে পারিবারিক লাইব্রেরি থেকে পড়তে উৎসাহিত করেছিলেন, তাকে গুরুতর শখ হিসাবে ফটোগ্রাফি করার অনুমতি দিয়েছিলেন।
আলোকচিত্রী কর্মজীবন
হাই স্কুলে থাকতেই অবশ্য তার ছবি তোলার শখটা প্রশংসা পেয়েছিল। ১৯৪০-এর দশকের মাঝামাঝি, যেহেতু তিনি কলেজে দিনের সেশনের ক্লাসে ভর্তি হতে পারেননি, তাই তিনি সংক্ষিপ্তভাবে নিউইয়র্কের সিটি কলেজে সান্ধ্যকালীন ক্লাসে যোগ দেন। অবশেষে, তিনি লুক ম্যাগাজিনের কাছে একটি ফটোগ্রাফিক সিরিজ বিক্রি করেছিলেন, যা ১৯৪৫ সালের ২৬ জুন মুদ্রিত হয়েছিল। কুব্রিক ওয়াশিংটন স্কয়ার পার্ক এবং ম্যানহাটনের বিভিন্ন দাবা ক্লাবে "কোয়ার্টার জন্য" দাবা খেলে অর্থ উপার্জন করতেন।
১৯৪৬ সালে, তিনি লুক-এর জন্য একজন শিক্ষানবিশ আলোকচিত্রী এবং পরে একজন পূর্ণ-সময়ের স্টাফ আলোকচিত্রী হয়েছিলেন। সেই সময়ে ম্যাগাজিনের আরেকজন নতুন ফটোগ্রাফার ওয়ারেন শ্লোট, জুনিয়র স্মরণ করেন যে তিনি ভেবেছিলেন হলিউডে পরিচালক হিসেবে কাজ করার জন্য কুবরিকের ব্যক্তিত্বের অভাব ছিল, আরো মন্তব্য করে বলেন, "স্ট্যানলি একজন শান্ত মানুষ ছিলেন। তিনি বেশি কিছু বলেননি। তিনি পাতলা, রোগা এবং দরিদ্র ধরনের ছিলেন—আমরা সবাই ছিলাম।" কুবরিক দ্রুত তার ফটোগ্রাফে গল্প বলার জন্য পরিচিত হয়ে ওঠেন। ১৯৪৬ সালের ১৬ এপ্রিল "এ শর্ট স্টোরি ফ্রম এ মুভি ব্যালকনি" শিরোনাম তার প্রথম ফটোগ্রাফ ধারাবাহিক প্রকাশিত হয়েছিল। এটি একজন পুরুষ এবং একজন মহিলার মধ্যে ঝগড়ার মঞ্চায়ন করেছিল। অন্য একটি অ্যাসাইনমেন্টে, একটি ডেন্টাল অফিসে অপেক্ষারত বিভিন্ন লোকের ১৮টি ছবি তোলা হয়েছিল। এটি পূর্ববর্তীভাবে বলা হয়েছে যে এই প্রকল্পটি জাগতিক পরিবেশে ব্যক্তিদের এবং তাদের অনুভূতিগুলিকে ক্যাপচারে কুব্রিকের প্রাথমিক আগ্রহ প্রদর্শন করেছিল। ১৯৪৮ সালে, একটি ভ্রমণ বিষয়ক নথিপত্রের জন্য তাকে পর্তুগালে পাঠানো হয়েছিল, এবং ফ্লোরিডার সারাসোটাতে রিংলিং ব্রোস এবং বার্নাম অ্যান্ড বেইলি সার্কাস কভার করেন।
বক্সিংয়ের প্রতি উত্সাহের কারণে কুব্রিক অবশেষে ম্যাগাজিনের জন্য বক্সিং ম্যাচের ছবি তোলা শুরু করেন। তার প্রাথমিক, "প্রাইজফাইটার", ১৯৪৯ সালের ১৮ জানুয়ারি প্রকাশিত হয়েছিল, এবং একটি বক্সিং ম্যাচ এবং এর আগে ঘটে যাওয়া ঘটনাগুলি ক্যাপচার করেছিল, সেখানে ওয়াল্টার কারটিয়ারকে বৈশিষ্টায়ীত করেন। ১৯৪৯ সালের ২ এপ্রিল, তিনি লুক-এ "শিকাগো-সিটি অব এক্সট্রিমস" চিত্র -প্রবন্ধ প্রকাশ করেছিলেন, যা চিত্রকল্পের সাথে পরিবেশ তৈরি করার জন্য তার প্রতিভা প্রদর্শন করেছিল। পরবর্তি বছর, ১৯৫০ সালের জুলাই মাসে, ম্যাগাজিনটি "ওয়ার্কিং ডেবুটান্ট – বেটসি ভন ফুরস্টেনবার্গ" নামে তার ছবির প্রবন্ধ প্রকাশ করে, যার পটভূমিতে পাবলো পিকাসোর আঁকা অ্যাঞ্জেল এফ. ডি সোটোর একটি প্রতিকৃতি ছিল। কুবরিককে ফ্রাঙ্ক সিনাত্রা এবং এরোল গার্নার থেকে শুরু করে জর্জ লুইস, এডি কনডন, ফিল নেপোলিয়ন, পাপা সেলস্টিন, আলফোনস পিকো, মাগসি স্প্যানিয়ার, শার্কি বোনানো এবং অন্যান্যদের অসংখ্য জ্যাজ সঙ্গীতশিল্পীর ছবি তোলার দায়িত্ব দেওয়া হয়েছিল।
কুবরিক ১৯৪৮ সালের ২৮ মে তার উচ্চ বিদ্যালয়ের প্রিয়তমা টোবা মেটজকে বিয়ে করেছিলেন। তারা গ্রিনউইচ গ্রামের ঠিক উত্তরে সিক্সথ অ্যাভিনিউ থেকে ৩৬ পশ্চিম ১৬তম স্ট্রিটে একটি ছোট অ্যাপার্টমেন্টে একসাথে থাকতেন। এই সময়ে, কুবরিক মিউজিয়াম অব মডার্ন আর্ট এবং নিউ ইয়র্ক শহরের সিনেমায় ঘন ঘন ফিল্ম স্ক্রিনিং শুরু করেন। তিনি পরিচালক ম্যাক্স ওফুলসের জটিল, তরল ক্যামেরাওয়ার্ক দ্বারা অনুপ্রাণিত হয়েছিলেন, যার চলচ্চিত্রগুলি কুবরিকের ভিজ্যুয়াল শৈলীকে প্রভাবিত করেছিল। এবং পরিচালক এলিয়া কাজানের দ্বারাও প্রভাবিত হয়েছিলেন, যাকে তিনি সেই সময়ে আমেরিকার "শ্রেষ্ঠ পরিচালক" হিসাবে বর্ণনা করেছিলেন, অভিনেতাদের সাথে তার "অলৌকিক কাজ করার" দক্ষতার কারণে। বন্ধুরা লক্ষ্য করতে শুরু করে যে কুবরিক চলচ্চিত্র নির্মাণের শিল্পে আচ্ছন্ন হয়ে পড়েছেন—একজন বন্ধু, ডেভিড ভন, পর্যবেক্ষণ করেছিলেন যে কুবরিক সিনেমা হলে চলচ্চিত্রটি নিঃশব্দে যাচাই করতেন, এবং লোকেরা যখন কথা বলতে শুরু করে তখন তার কাগজ পড়তে ফিরে যেতেন। তিনি চলচ্চিত্র তত্ত্বের বই পড়তে এবং নোট লিখতে অনেক ঘন্টা ব্যয় করতেন। তিনি লুক ম্যাগাজিনের ফটোগ্রাফিক টেকনিক্যাল ডিরেক্টর সের্গেই আইজেনস্টাইন এবং আর্থার রথস্টেইনের দ্বারা বিশেষভাবে অনুপ্রাণিত হয়েছিলেন।
স্বল্পদৈর্ঘ্য চলচ্চিত্র (১৯৫১–১৯৫৩)
কুবরিক তার স্কুল বন্ধু আলেকজান্ডার সিঙ্গারের সাথে চলচ্চিত্রের প্রতি ভালবাসা শেয়ার করেছিলেন, যিনি উচ্চ বিদ্যালয় থেকে স্নাতক হওয়ার পরে হোমারের ইলিয়াড মহাকাব্যের একটি চলচ্চিত্র সংস্করণ পরিচালনা করার ইচ্ছা পোষণ করেছিলেন। সিঙ্গার দ্য মার্চ অব টাইম নামের নিউজরিল প্রযোজনা সংস্থার অফিসে কাজ করেছিলেন, কুবরিক শিখেছিলেন যে একটি সঠিক শর্ট ফিল্ম তৈরি করতে $৪০,০০০ খরচ হতে পারে, যে অর্থ তার সামর্থ্য ছিল না। তার সঞ্চয় ছিল $১৫০০ এবং সিঙ্গার থেকে উৎসাহিত হয়ে কয়েকটি ছোট ডকুমেন্টারি তৈরি করেন। ফিল্ম সাপ্লায়ার, ল্যাবরেটরি, এবং সরঞ্জাম ভাড়ার ঘরে কল করে তিনি নিজে থেকে চলচ্চিত্রনির্মাণ সম্বন্ধে যা করতে পারেন তা শিখতে শুরু করেন।
মৃত্যু
১৯৯৯ সালের ৭ মার্চ, তার পরিবার এবং অভিনয়শিল্পীদের জন্য আইজ ওয়াইড শাট চলচ্চিত্রের চূড়ান্ত প্রদর্শনীর ছয় দিন পরে, কুবরিক ৭০ বছর বয়সে ঘুমের মধ্যেই হৃদরোগে আক্রান্ত হয়ে মারা যান। পাঁচ দিন পরে চাইল্ডউইকবেরি ম্যানরে তার অন্ত্যেষ্টিক্রিয়া অনুষ্ঠিত হয়, যেখানে শুধুমাত্র ঘনিষ্ঠ বন্ধুবান্ধব এবং পরিবার পরিজন মিলে প্রায় ১০০জন উপস্থিত ছিলেন। প্রবেশ ফটকের বাইরে গণমাধ্যমকে এক মাইল দূরে রাখা হয়। অন্ত্যেষ্টিক্রিয়ায় যোগদানকারী আলেকজান্ডার ওয়াকার এটিকে "পারিবারিক বিদায়, ... প্রায় একটি ইংলিশ পিকনিকের মতো" হিসাবে বর্ণনা করেছেন, যেখানে সেলিস্ট, ক্লারিনিটিস্ট এবং গায়ক তার অনেক প্রিয় শাস্ত্রীয় রচনা থেকে গান এবং সঙ্গীত পরিবেশন করেছিলেন। কাদ্দিশ নামে একধরনের ইহুদি প্রার্থনা পাঠ করা হয়েছিল। তার কিছু স্মৃতিচারণে তার ইহুদি পটভূমির কথা উল্লেখ করা হয়েছে। যারা প্রশংসা করেছিলেন তাদের মধ্যে ছিলেন টেরি সেমেল, জ্যান হারলান, স্টিভেন স্পিলবার্গ, নিকোল কিডম্যান এবং টম ক্রুজ। তাকে এস্টেটের তার প্রিয় গাছের পাশে সমাহিত করা হয়েছিল। কুবরিকের প্রতি উৎসর্গীকৃত তার বইতে, তার স্ত্রী ক্রিশ্চিয়ান তার প্রিয় অস্কার ওয়াইল্ডের উদ্ধৃতিগুলির মধ্যে একটি অন্তর্ভুক্ত করেছেন: "বৃদ্ধ বয়সের ট্র্যাজেডি এই নয় যে একজন বৃদ্ধ কিন্তু একজন তরুণ।"
কিতাবুল আসার
কিতাবুল আসার (আরবি: كتاب الآثار ; ইংরেজি: Kitabul Asar), ইমাম আবু হানিফার ছাত্র ইমাম মুহাম্মদ ইবনে হাসান শাইবানী (১৩২ হিজরী - ১৮৯ হিজরি) রচিত পূর্ববর্তী একটি হাদিস গ্রন্থ। এই গ্রন্থটি একদা ইমাম আবু হানিফার প্রতি আরোপ করা হয়েছে।
বর্ণনা
বইটিতে মাকতাবা শামিলা অনুসারে প্রায় এক হাজার হাদিস রয়েছে। এটি রচিত প্রাচীনতম হাদিস গ্রন্থগুলির মধ্যে একটি। বইটিতে অনেক হাদিস রয়েছে যা নবী মুহাম্মদের সাথে সরাসরি সংযুক্ত রয়েছে অন্যদিকে সাহাবা (নবি মুহাম্মদের সাহাবী) এর বর্ণনা রয়েছে। এর কিছু হাদিস সাহাবাদের ছাত্রদেরও রয়েছে বলে আরোপিত করা হয়েছে।
প্রকাশনা
বইটি বিশ্বের অনেক প্রকাশনা সংস্থা প্রকাশ করেছে:
পুন্ডরী
পুন্ডরী (Pundri) ভারতের হরিয়ানা রাজ্যের কাইথাল জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৪ মিটার (৭৩৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে পুন্ডরী শহরের জনসংখ্যা হল ১৭,০২২ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে পুন্ডরী এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
পিঞ্জুরী ইউনিয়ন
পিঞ্জুরী ইউনিয়ন বাংলদেশের ঢাকা বিভাগের গোপালগঞ্জ জেলার কোটালীপাড়া উপজেলার একটি ইউনিয়ন।
অবস্থান ও সীমানা
পিঞ্জুরী ইউনিয়নের মোট আয়তন ১৩.৩৬ বর্গ মাইল।এই ইউনিয়নের উত্তরে কোটালীপাড়া পৌরসভা, দক্ষিণে টুংঙ্গিপাড়া উপজেলা, পশ্চিমে হিরণ ইউনিয়ন অবস্থিত।
প্রশাসনিক এলাকা
পিঞ্জুরী ইউনিয়নে ২২টি গ্রাম নিয়ে ৯টি ওয়ার্ড গঠিত। ১ জন চেয়ারম্যান এবং ৪ জন সংরক্ষিত মহিলা সদস্যসহ মোট ১৩ জন ইউনিয়ন পরিষদ সদস্য নির্বাচিত হয়।
আয়তন ও জনসংখ্যা
পিঞ্জুরী ইউনিয়নের মোট আয়তন ১৩.৩৬ বর্গ মাইল। ইউনিয়নের বর্তমান জনসংখা প্রায় ৩৫,৩৭০ জন। ২০১১ সালের আদমশুমারী অনুযায়ী এই ইউনিয়নের মোট জনসংখা ২০,০২৫ জন।
শিক্ষার হার ও শিক্ষা প্রতিষ্ঠান
শিক্ষার হার : ২০০১ এর শিক্ষা জরীপ অনুযায়ী পিঞ্জুরী ইউনিয়নের শিক্ষার হার ৫৬.০০%।
শিক্ষা প্রতিষ্ঠানঃ এখানে মোট ১৪টি সরকারী প্রাথমিক বিদ্যালয়, ৩টি উচ্চ মাধ্যমিক বিদ্যালয় এবং ৩টি মাদ্রাসা রয়েছে।
জনপ্রতিনিধি
ইউনিয়ন পরিষদের বর্তমান চেয়ারম্যান আবু ছাইদ সিকদার। {| class="wikitable" !ক্রমিক !নাম !মেয়াদ ।০৭ মুজিবুর রহমান হাওলাদার
টেলিযোগাযোগ স্টাফ কলেজ
টেলিযোগাযোগ স্টাফ কলেজ বা টেলিকমিউনিকেশন্স স্টাফ কলেজ বাংলাদেশ টেলিকমিউনিকেশন্স কোম্পানি লিমিটেডের অধীনস্থ একটি সরকারি স্বায়ত্তশাসিত প্রতিষ্ঠান। টেলিযোগাযোগ অধিদপ্তরের কর্মকর্তাদের প্রশিক্ষণের জন্য এ প্রতিষ্ঠানটি কাজ করছে।
ইতিহাস
টেলিযোগাযোগ স্টাফ কলেজ ৩ অক্টোবর, ১৯৮৬ সালে তৎকালীন বাংলাদেশ তার ও টেলিফোন বোর্ডের (বিটিটিবি) অধীনে গঠন করা হয়। ১ জুলাই, ২০০৮ সালে বিটিটিবি’কে কোম্পানি আইন, ১৯৯৪ এর অধীনে পাবলিক লিমিটেড কোম্পানি হিসেবে প্রতিষ্ঠা করা হয়। এর ফলে বিটিটিবি’র নাম পরিবর্তন করে বাংলাদেশ টেলিকমিউনিকেশন্স কোম্পানি লিমিটেড করা হয়। এর ফলে কলেজটিকেও বিটিসিএলের অধিভুক্ত করা হয়। বর্তমানে প্রতিষ্ঠানটি বাংলাদেশ টেলিযোগাযোগ নিয়ন্ত্রণ আইন, ২০০১ এর অধীনে পরিচালিত হচ্ছে।
গঠন
ব্যবস্থাপনার কার্যক্রম পরিচালনার জন্য ২২ সদস্যের একটি পরিচালনা পর্ষদ গঠন করা হয়। তাঁরা হলেন:
অনুষদ এবং প্রশিক্ষণ
প্রতিষ্ঠানটিতে তিনটি অনুষদের অধীনে ১২টি কোর্সে প্রশিক্ষণ প্রদান করা হয়।
ভেলভেট রোজ
ভেলভেট রোজ (ম্যাকিনি, টেক্সাস, জুন ১৩, ১৯৮০) একজন মার্কিন পর্নোগ্রাফিক অভিনেত্রী।
জিয়াউদ্দিন তারিক আলী
thumb|জিয়াউদ্দিন তারিক আলী
জিয়াউদ্দিন তারিক আলী (১৯৪৫-২০২০) একজন বাংলাদেশী সংস্কৃতিকর্মী ও মুক্তিযুদ্ধ জাদুঘরের ট্রাস্টি ও সম্মিলিত সামাজিক আন্দোলনের সভাপতি ছিলেন।
কর্মজীবন
জিয়াউদ্দিন তারিক আলীর জন্ম ১৯৪৫ সালে। পেশায় প্রকৌশলী তারিক আলী যৌবনের শুরু থেকেই ছিলেন সঙ্গীত নিবেদিত। বুলবুল ললিতকলা একাডেমিতে তার সঙ্গীতশিক্ষণ এবং ছায়ানটের সঙ্গে আজীবন সম্পৃক্ততা। ১৯৭০-৭১ সালে গণসঙ্গীতের দলের হয়ে রাজপথে গান গেয়ে বেরিয়েছেন। মুক্তিযুদ্ধের শুরুতেই তিনি সীমান্ত পাড়ি দিয়ে লড়াইয়ে যোগ দেন। মুক্তিসংগ্রামী শিল্পী দলের সদস্য হয়ে শরণার্থী শিবির, মুক্তিযোদ্ধা ক্যাম্প, মুক্ত এলাকায় যোদ্ধাদের গানের মাধ্যমে উদ্বুদ্ধকরণে এ দলের ছিল বিশেষ ভূমিকা। লিয়ার লেভিন ধারণ করা সেই দলের সাংস্কৃতিক কর্মকাণ্ডের ফুটেজ কয়েক দশক পর উদ্ধার করেন তারেক মাসুদ ও ক্যাথরিন মাসুদ। এ সময় তাদের সঙ্গীত ছিলেন নিউ জার্সিতে কর্মরত জিয়াউদ্দিন তারিক আলী। পরে তারেক মাসুদ নির্মিত ‘মুক্তির গান’ প্রামাণ্যচিত্র তরুণদের বিপুলভাবে আলোড়িত করে। তারিক আলী ছিলেন এ প্রামাণ্যচিত্রের কেন্দ্রীয় ব্যক্তিত্ব। ১৯৯৬ সালে মুক্তিযুদ্ধ জাদুঘর প্রতিষ্ঠায় উদ্যোগী আটজন ট্রাস্টির অন্যতম। সেই থেকে মুক্তিযুদ্ধ জাদুঘর হয়ে ওঠে তার সব কর্মকাণ্ডের কেন্দ্রবিন্দু। আগারগাঁওয়ে বিশালাকার নতুন জাদুঘর নির্মাণ কাজের তিনি ছিলেন প্রধান সমন্বয়ক। মুক্তিযুদ্ধ জাদুঘরের অবকাঠামো ও কর্মধারার সবখানে জড়িয়ে আছে তার হাতের ছোঁয়া।
মৃত্যু
তারিক আলী ২০২০ সালের ১০ সেপ্টেম্বর করোনা ভাইরাসে আক্রান্ত হয়ে ঢাকার শ্যামলীর বাংলাদেশ স্পেশালাইজড হাসপাতালে চিকিৎসাধীন অবস্থায় মৃত্যুবরণ করেন।
বিলিংস
বিলিংস যুক্তরাষ্ট্রের মন্টানা রাজ্যের বৃহত্তম শহর, যার জনসংখ্যা ২০১৯ সালের হিসাবে ১০৯,৫৭৭। ১৮৮২ সালের মার্চ মাসে রেলপথ শহর হিসাবে প্রতিষ্ঠা থেকে দ্রুত বৃদ্ধি পাওয়ায় বিলিংসকে "ম্যাজিক সিটি" ডাকনাম দেওয়া হয়েছিল। শহরটি দ্রুত বৃদ্ধি এবং একটি শক্তিশালী অর্থনীতি অনুভব করছে; এটি মন্টানার যে কোনও শহরের মধ্যে বৃহত্তম বিকাশ ছিল এবং তা অব্যাহত রেখেছে।
ভূগোল
বিলিংস 45°47′12″N 108°32′14″W এ অবস্থিত। মার্কিন যুক্তরাষ্ট্রের আদমশুমারি ব্যুরো অনুসারে, শহরের আয়তন ৪৩.৫২ বর্গমাইল (১১২.72২ কিমি ২), যার মধ্যে ৪৩.৪১ বর্গমাইল (১১২.৪৩ বর্গকিমি) জমি এবং ০.১১ বর্গমাইল (০.২৮ বর্গ.কিমি) জল।
২০১০ এর আদমশুমারি
২০১০ সালের আদমশুমারি অনুসারে, শহরে ১০৪,১৭০ জন লোক এবং ২৬,১৯৪ পরিবার বসবাস করছিলেন। জনসংখ্যার ঘনত্ব প্রতি বর্গমাইলে (926.5 / কিমি) জন 2,399.7 জন ছিল। নগরটির বর্ণগত জনসংখ্যার মধ্যে ছিল ৮৯.৬ সাদা, ৪.৪% আদি আমেরিকান, ০.৮% কৃষ্ণ, ০.৭% এশিয়ান, ০.১% প্যাসিফিক দ্বীপপুঞ্জক, অন্যান্য জাতি থেকে ১.৪ এবং দুই বা ততোধিক বর্ণের থেকে ২.৯%।
উপার্জন
২০০০ সালের হিসাবে শহরের কোনও বাড়ির জন্য গড় আয় ছিল ৩৫১৪৭ ডলার এবং একটি পরিবারের জন্য মধ্যম আয় ছিল ৪৫,০৩২ ডলার। 2000 সালের হিসাবে শহরের কোনও বাড়ির জন্য গড় আয় ছিল 35,147 ডলার এবং একটি পরিবারের জন্য মধ্যম আয় ছিল 45,032 ডলার। পুরুষদের গড় আয় ছিল, ৩২৫২৫ এবং বনাম ২১৮২৪ ডলার মহিলাদের, শহরের মাথাপিছু আয় ছিল ১৯২০৭ ডলার। পরিবারগুলির প্রায় ৯.২% এবং জনগণের ১২.০% দারিদ্র্যসীমার নিচে বসবাস করে।
মিডিয়া
সংবাদপত্র সেবার মধ্যে বিলিংস গেজেট, মন্টানার, বিলিংস-এ ছাপা এবং লি এন্টারপ্রাইজগুলির মালিকানাধীন দৈনিক সকালের ব্রডশিট পত্রিকা অন্তর্ভুক্ত রয়েছে। এটি মন্টানার বৃহত্তম দৈনিক পত্রিকা, যেখানে রবিবারের সঞ্চালন ৫২,০০০ এবং এক সপ্তাহের প্রচারের পরিমাণ ৪৭,০০০। বিলিংসে ম্যাজিক সিটি ম্যাগাজিন এবং ইয়েলোস্টোন ভ্যালি ওম্যান সহ বেশ কয়েকটি কমিউনিটি ম্যাগাজিন রয়েছে।
পেদ্রো পারাগেস
পেদ্রো পারাগেস দিয়েগো মাদ্রাজো (জন্ম:ডিসেম্বর ১৮৮৩) ছিলেন একজন সাবেক রিয়াল মাদ্রিদ ফুটবল ক্লাব সভাপতি।
তিনি খেলোয়াড় হিসেবেও রিয়াল মাদ্রিদে খেলেছেন।তিনি ১৯২৪ গ্রীষ্মকালীন অলিম্পিকে স্পেন জাতীয় ফুটবল দলের প্রতিনিধিত্ব করেন।
খেলোয়াড় হিসেবে
রিয়াল মাদ্রিদ
রাদাউর
রাদাউর (Radaur) ভারতের হরিয়ানা রাজ্যের যমুনানগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬০ মিটার (৮৫৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রাদাউর শহরের জনসংখ্যা হল ১১,৭৩৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে রাদাউর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
নেছার আহমদ
নেছার আহমদ একজন বাংলাদেশি রাজনীতিবিদ ও একাদশ জাতীয় সংসদ সদস্য। নেছার আহমদ মৌলভীবাজার-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
নেছার আহমদের জন্ম মৌলভীবাজার জেলায়।
রাজনৈতিক জীবন
নেছার আহমদ ১৯৭৭ সালের শেষের দিকে মৌলভীবাজার জেলা ছাত্রলীগের সভাপতি, ১৯৮৪ সালে জেলা যুবলীগের আহ্বায়ক, ১৯৮৯ সালে জেলা যুবলীগের সাধারণ সম্পাদক, ১৯৯২ সালে জেলা আওয়ামী লীগের সাংগঠনিক সম্পাদক, ২০০৬ সালে জেলা আওয়ামী লীগের সাধারণ সম্পাদক এবং সর্বশেষ ২০১৭ সালের ২৮ অক্টোবর সম্মেলনের মাধ্যমে মৌলভীবাজার জেলা আওয়ামী লীগের সভাপতি নির্বাচিত হন।
ফায়ে রানওয়ে
ফায়ে রানওয়ে (ডেট্রয়েট, মিশিগান, নভেম্বর ৩০, ১৯৮৭) একজন অবসরপ্রাপ্ত মার্কিন পর্নোগ্রাফিক অভিনেত্রী। তার ছদ্মনাম আমেরিকান অভিনেত্রী ফায়ে ডুনাওয়ে দ্বারা অনুপ্রাণিত।
হন্ডুরাসের ভূগোল
thumb|right|300px|হন্ডুরাসের ভূসংস্থানিক মানচিত্র হন্ডুরাসের ভূ-প্রকৃতিকে তিনটি প্রধান অঞ্চলে ভাগ করা যায়। এগুলি হল মধ্যভাগের উচ্চভূমি এবং দুই উপকূলের সমভূমি। মধ্যভাগের উচ্চভূমিটি দেশের প্রায় ৮০% এলাকা জুড়ে বিস্তৃত। উত্তরের ক্যারিবীয় নিম্নভূমি এবং প্রশান্ত মহাসাগরের ফনসেকা উপসাগরের উপকূলের নিম্নভূমিগুলি পলিময় সমভূমি।
জলবায়ু
হন্ডুরাসে ক্রান্তীয় অতিবৃষ্টি অরণ্য জলবায়ু দেখতে পাওয়া যায়।
১ম আইফা পুরস্কার
প্রথমবারের মত আয়োজিত আন্তর্জাতিক ভারতীয় চলচ্চিত্র অ্যাকাডেমি পুরস্কার আনুষ্ঠানিকভাবে ১ম আইফা পুরস্কার নামে পরিচিত। ২০০০ সালে ২৪শে জুন লন্ডনের মিলেনিয়াম ডোমে পুরস্কার বিতরণী অনুষ্ঠান অনুষ্ঠিত হয়। অনুষ্ঠান চলাকালীন ২৬টি প্রতিযোগিতামূলক বিভাগে আইফা পুরস্কার প্রদান করা হয়।
মিলেনিয়াম ডোমে অনুষ্ঠিত এই আসরের সঞ্চালন ছিলেন যুক্ত মুখি ও অনুপম খের।
হাম দিল দে চুকে সনম এই আসরে সর্বাধিক ২১টি মনোনয়ন অর্জন করে, তারপরে <i id="mwGQ">তাল</i> ১২টি ওসরফরোশ ৯টি মনোনয়ন লাভ করে।
হাম দিল দে চুকে সনম এই অনুষ্ঠানে শ্রেষ্ঠ চলচ্চিত্র, শ্রেষ্ঠ পরিচালক (সঞ্জয় লীলা ভন্সালী) ও শ্রেষ্ঠ অভিনেত্রী (ঐশ্বর্যা রায়)-সহ সর্বাধিক ১১টি পুরস্কার অর্জন করে।
ঐশ্বর্যা রাই হাম দিল দে চুকে সনম এবং তাল- এ অভিনয়ের জন্য শ্রেষ্ঠ অভিনেত্রী বিভাগে দ্বৈত মনোনয়ন লাভ করেন এবং প্রথমোক্ত চলচ্চিত্রের জন্য পুরস্কার অর্জন করেন।
অনিল কাপুর বিবি নাম্বার ওয়ান ওতাল- এ অভিনয়ের জন্য শ্রেষ্ঠ পার্শ্ব অভিনেতা বিভাগে দ্বৈত মনোনয়ন লাভ করেন এবং দ্বিতীয় চলচ্চিত্রের জন্য পুরস্কার অর্জন করেন।
দেওবন্দি মাদ্রাসার তালিকা
দেওবন্দি শব্দটি ইসলামের মধ্যে আহলে সুন্নাত ওয়াল জামাআতের পুনর্জাগরণের জন্য ব্যবহৃত হয়। প্রাথমিকভাবে এটি ভারত, পাকিস্তান, বাংলাদেশ এবং আফগানিস্তানে শুরু হয়, পরবর্তীতে এটি অন্যান্য দেশে ছড়িয়ে পড়ে। সম্প্রতি সময়ে এটি যুক্তরাজ্যে বিস্তার লাভ করেছে এবং দক্ষিণ আফ্রিকায় দেওবন্দিদের উপস্থিতি রয়েছে। দেওবন্দি শব্দটি এসেছে ভারতের দেওবন্দ নামক স্থান থেকে যেখানে দারুল উলুম দেওবন্দ অবস্থিত। এই আন্দোলনটি শাহ ওয়ালিউল্লাহ (১৭০৩ — ১৭৬২) দ্বারা অনুপ্রাণিত হয়, যখন ৩০ মে ১৮৬৬ সালে দারুল উলুম দেওবন্দ প্রতিষ্ঠিত হয়। নিন্মে উল্লেখযোগ্য দেওবন্দি মাদ্রাসা সমূহের তালিকা দেওয়া হল:
১ম আইফা পুরস্কার
সুস্মিতা সেন বিবি নাম্বার ওয়ান এবং সির্ফ তুম- এ অভিনয়ের জন্য শ্রেষ্ঠ পার্শ্ব অভিনেত্রী বিভাগে দ্বৈত মনোনয়ন লাভ করেন এবং প্রথমোক্ত চলচ্চিত্রের জন্য পুরস্কার অর্জন করেন।
বিজয়ী ও মনোনীত
থাম্ব|162x162পিক্সেল| [[সঞ্জয় লীলা বনশালি|সঞ্জয় লীলা ভন্সালী - হাম দিল দে চুকে সনম- এর জন্য সেরা পরিচালক বিজয়ী]] alt=|থাম্ব|181x181পিক্সেল| [[সঞ্জয় দত্ত - বাস্তব: দ্য রিয়েলিটির জন্য সেরা অভিনেতার বিজয়ী]] alt=|থাম্ব|235x235পিক্সেল| [[ঐশ্বর্যা রাই|ঐশ্বর্যা রাই বচ্চন - হাম দিল দে চুকে সনমের জন্য সেরা অভিনেত্রীর বিজয়ী]] alt=|থাম্ব|208x208পিক্সেল| [[অনিল কাপুর - তালের জন্য সেরা পার্শ্ব অভিনেতা বিজয়ী]] alt=|থাম্ব|199x199পিক্সেল| [[সুস্মিতা সেন - বিবি নাম্বার ওয়ান- এর জন্য সেরা পার্শ্ব অভিনেত্রী বিজয়ী]] নীচে বিজয়ী এবং মনোনীতদের তালিকা দেওয়া হয়েছে। বিজয়ীদের নাম প্রথমে ও গাঢ় বর্ণে তালিকাভুক্ত করা হয়েছে এবং একটি ডবল ড্যাগার (‡) দিয়ে নির্দেশিত করা হয়েছে।
দেওবন্দি মাদ্রাসার তালিকা
পাকিস্তান
ডান|থাম্ব|150x150পিক্সেল| জামিয়া দারুল-উলুম সিদ্দিকিয়া, [[করাচী|করাচি, সিন্ধু, পাকিস্তান ]]
দ্য আওয়ার টাইম
দ্য আওয়ার টাইম বাংলাদেশের একটি ইংরেজি ভাষার সংবাদপত্র। পত্রিকাটি ঢাকা থেকে প্রকাশিত হয়। নাঈমুল ইসলাম খান পত্রিকাটির সম্পাদক হিসেবে দায়িত্ব পালন করছেন।
রুবি (পর্ন অভিনেত্রী)
রুবি (আক্রন, ওহাইও, ২১ এপ্রিল, ১৯৭২) একজন অবসরপ্রাপ্ত মার্কিন পর্নোগ্রাফিক অভিনেত্রী। তিনি ২০০৮ সালে এভিএন হল অফ ফেমে অন্তর্ভুক্ত হয়েছিলেন।
বৌদ্ধ বিহার
বৌদ্ধ বিহার হল বৌদ্ধ ধর্মাবলম্বীদের মঠ। এটি বৌদ্ধ ধর্মের সাথে সম্পৃক্ত একটি গুরুত্বপূর্ণ শিক্ষাপ্রতিষ্ঠান। ভিক্ষুদের বাসস্থান,ধর্মীয় আচারাদি সম্পন্ন ও ধ্যান করার স্থান এবং বৌদ্ধ শিক্ষার কেন্দ্র হিসেবে একে সংজ্ঞায়িত করা যায়। প্রাচীন সংস্কৃত এবং পালি গ্রন্থগুলোতে বিহার শব্দটি আনন্দ ভ্রমণ অথবা বিচরণ করার আয়োজনকে বোঝানো হতো। পরবর্তীতে ধারণাটি স্থাপত্যবিদ্যায় রূপান্তরিত হলে এটি দ্বারা সন্ন্যাসীদের বাসস্থানকে বোঝানো হতো যা আঙিনা দ্বারা সজ্জিত।